Pierre Clostermann

Pierre-Henri Clostermann (født 28. februar 1921 i Curitiba i Brasil, død 22. mars 2006 i Montesquieu-des-Albères i Frankrike) var en høyt dekorert fransk jagerflyger fra andre verdenskrig. Etter krigen var han politiker og medlem av Nasjonalforsamlingen.


== Liv og virke ==


=== Bakgrunn ===
Clostermann var sønn av den franske generalkonsulen i Rio de Janeiro. Hans familie var av  elsassisk herkomst.Han gikk på skole ved Ecole Notre-Dame i Boulogne-sur-Seine. 
Clostermann fikk flysertifikat i 1937 i Brasil og studerte deretter og til 1940 ingeniørvitenskap ved California Institute of Technology. Han meldte seg til tjeneste for franske myndigheter ved starten av krigen, men ble avvist. Han utdannet seg deretter til kommersiell pilot. Deretter fikk han amerikansk yrkesflygerlisens.


=== Krigsflyger, flygeress ===
 
I 1942 ble han innrullert i Royal Air Force. Han ble postet til den «frie franske» jagerskvadronen No 431 Sqdn RAF. Clostermann fløy Supermarine Spitfire fra 1943 til 1944 og Hawker Tempest i 1945. I løpet av den relativt korte tiden han tjenestegjorde som jagerpilot gjennomførte han 432 jagersortier. Han skjøt ned 23 fiendtlige fly (19 på egen hånd, 14 sammen med andre). Videre krediteres han med fem trolig nedskutte og enda 8 skadet. Ifølge loggboken hans ødela han 225 kjøretøyer, 72 lokomotiver, fem stridsvogner og to E-båter (tyske torpedobåter).


=== Politisk karriere ===
I 1946 var Clostermann medlem av den grunnlovgivende nasjonalforsamlingen. Han representerte Bas-Rhin i Nasjonalforsamlingen som medlem av Démocratique et socialiste de la Résistance. Fra november 1946 var han medlem av Nasjonalforsamlingen, igjen valgt fra Bas-Rhin. Han representerte Union démocratique et socialiste de la Résistance. Fra 1951 til 1955 representerte han Marne og Rassemblement du peuple français, så fra 1956 til 1958 Seine og partigruppen Républicain radical et radical-socialiste. Fra 1967 til 1969 representerte han departementet Yvelines og partigruppene Union pour la nouvelle République (1962–1967), Union démocratique pour la Ve République (1967–1968) og Union des démocrates pour la République (1968–1969).
Fra 1963 til han gikk ut av nasjonalforsamlingen i 1969 var Clostermann nestleder i den nasjonale forsvarskommisjon og for komiteen for stridskreftene.


=== Algeriekrigen ===
I 1956 meldte han seg frivillig til krigen i Algerie. Fordi han var medlem av nasjonalforsamlingen fikk han ikke delta i kamphandlinger og innsatsen hans i flyvåpenet begrenset seg til observasjonsoppgaver. Fra 1957 fløy han i alt 116 oppklaringsoppdrag og ble til slutt dimittert som oberstløytnant.


=== Forfatter ===
Han ble kjent også som forfatter.


=== Utmerkelser ===
Clostermann ble tildelt storkors av den franske Æreslegionen og var medlem av den franske Frigjøringsordenen. Han ble tildelt Médaille militaire, Croix de Guerre, Croix de la Valeur Militaire med palme, Médaille de la Résistance med rosett, Médaille de l'aéronautique og Médaille commémorative des opérations de sécurité et de maintien de l'ordre.Clostermann mottok de britiske utmerkelsene Distinguished Service Order og Distinguished Flying Cross med barre og de amerikanske utmerkelsene Silver Star og Air Medal.


== Verk ==
Appui-feu sur l'oued Hallaïl. Flammarion, Paris 1960
Feux du ciel. Edition Ananké, Brüssel 2001, ISBN 2-87418-041-6
Le Grand Cirque 2000. Mémoires d'un pilote de chasse FFL dans la RAF. Edition J'ai Lu, Paris 2002, ISBN 2-290-32430-2
L'histoire vécue. Un demi-siècle de secrets d'Etat. Flammarion, Paris 1998, ISBN 2-08-067586-9
Mémoires au bout d'un fil. Arthaud, Paris 1994, ISBN 2-7003-1040-3
Des poissons si grands. La grande pêche sportive en mer. Flammarion, Paris 1963
Une sacrée guerre. Daniel Costelle questionne et enregistre les réponses de l'auteur sur sa vie, sa guerre et ses aventures. Flammarion, Paris 1990, ISBN 2-08-066445-X
Spartacus l'espadon. Flammarion, Paris 1989, ISBN 2-08-066421-2
Une vie pas comme les autres. Mémoires. Flammarion, Paris 2005, ISBN 2-08-068824-3Hans bøker som er utkommet på norsk:

Himmelen i flammer: flyvere i den annen verdenskrig (1953) og
Luftens ørner: jagerflyger i R.A.F. (1952)


== Referanser ==


== Eksterne lenker ==
(en) Pierre Clostermann – kategori av bilder, video eller lyd på Commons 
pierre.clostermann.org Nettsted viet Clostermann
Nettsted om Clostermann Arkivert 18. desember 2014 hos Wayback Machine.
Biografi - Ordre de la Libération